Vores faglige tilgange og metoder
Vores arbejde tager overordnet udgangspunkt i en recovery-orienteret og rehabiliterende tilgang.
Vi tror på, at alle mennesker har ressourcer og muligheder for udvikling, og at borgerens egne ønsker, håb og mål skal være centrale i samarbejdet. Vores opgave er at understøtte borgerens muligheder for at mestre eget liv og opnå størst mulig selvstændighed.
I det daglige arbejde benytter vi blandt andet følgende tilgange og metoder:
Recovery-orienteret rehabilitering
Vi tager udgangspunkt i borgerens egne mål, ressourcer og ønsker og arbejder for at styrke borgerens selvbestemmelse, deltagelse og livskvalitet.

Traumebevidst tilgang (TBT)
Vi er opmærksomme på, hvordan traumer og belastende livserfaringer kan påvirke borgerens adfærd, relationer og reaktioner. Vi arbejder med tryghed, tillid og forståelse for den enkelte borgers situation.

LA2
Vi anvender LA2 som en del af vores arbejde med trivsel, forebyggelse af konflikter og forståelse af borgerens perspektiv. Vi har fokus på at forebygge belastende situationer og skabe større tryghed for både borgere og medarbejdere.

KRAP – Kognitiv, Ressourcefokuseret og Anerkendende Praksis
Vi arbejder ressourceorienteret og anerkendende med fokus på borgerens styrker, muligheder og udviklingspotentiale.

